กสิกรไทยช่วยผู้ถือบัตรเครดิตกสิกรไทยในญี่ปุ่น
กสิกรไทย เผย พร้อมช่วยเหลือผู้ถือบัตรเครดิตกสิกรไทยที่อยู่ในประเทศญี่ปุ่น
12 มี.ค. 2554

กสิกรไทย เผย พร้อมช่วยเหลือผู้ถือบัตรเครดิตกสิกรไทยที่อยู่ในประเทศญี่ปุ่น
ธนาคารกสิกรไทย ออกมาตรการช่วยเหลือผู้ถือบัตรเครดิตกสิกรไทยที่อยู่ในประเทศญี่ปุ่น เพื่ออำนวยความสะดวกและช่วยเหลือลูกค้าของธนาคารที่ได้รับผลกระทบจากเหตุการณ์สึนามิในประเทศญี่ปุ่น โดยผู้ถือบัตรเครดิตกสิกรไทยที่อยู่ในประเทศญี่ปุ่นจะได้วงเงินฉุกเฉินเพิ่มทันที เพื่อเป็นวงเงินสำรองสำหรับใช้จ่ายกรณีฉุกเฉินจนถึง 25 มีนาคมนี้ และหากวงเงินเครดิตดังกล่าวไม่เพียงพอกับความต้องการ ผู้ถือบัตรสามารถขอขยายวงเงินชั่วคราวได้อีก พร้อมกันนี้ผู้ถือบัตรเครดิตกสิกรไทยยังสามารถใช้บริการเลขาส่วนตัวในการประสานงานเรื่องต่าง ๆ ได้ อาทิ การจองโรงแรม การตรวจสอบเที่ยวบินต่าง ๆ เพียงโทรมาที่ K-Contact Center 662-888-8888
ทั้งนี้ ผู้ถือบัตรเครดิตกสิกรไทยในญี่ปุ่นที่ต้องการใช้เงินสดสามารถกดถอนเงินสดได้ทันทีจากเครื่องเอทีเอ็มในเครือข่ายวีซ่าและมาสเตอร์การ์ดในญี่ปุ่นทุกเครื่อง แต่หากลืมรหัสบัตรเครดิต ( Pin Code) สามารถขอให้ธนาคารออกรหัสใหม่ได้เป็นกรณีพิเศษที่ K-Contact Center 662-888-8888 โดยผู้ถือบัตรจะได้รับรหัสภายใน 1 วัน